মাঝপথে জরুরি ল্যান্ডিং! তুরস্কে আটকে ২০০-র বেশি ভারতীয়

ওয়েব ডেস্ক: ফের বিমানবিভ্রাট। তার জেরে মাঝপথে আটকে ২০০-র বেশি ভারতীয় যাত্রী (Indian Passengers)। লন্ডন থেকে মুম্বইগামী ভার্জিন আটলান্টিকা বিমানের (Atlantica Aeroplane) এক যাত্রী মাঝআকাশে অসুস্থ হয়ে পড়েন। বিমানটিকে জরুরি অবতরণ (Emergency Landing) করাতে হয় তুরস্কের (Turkey) এক বিমানবন্দরে। এর পর থেকে কেটে গিয়েছে ১৮ ঘন্টা। বিমানে থাকা ২০০ জনেরও বেশি ভারতীয় যাত্রী এখনও সেখানে আটকে রয়েছেন। যাত্রীদের দাবি, তাঁদের যথাযথ সুবিধা ও পরিষেবা দেওয়া হচ্ছে না। সব মিলিয়ে ঘন্টায় ঘন্টায় পরিস্থিতি আরও জটিল হয়ে উঠছে।

সংবাদমাধ্যম সূত্রে জানা গিয়েছে, জরুরি অবতরণের সময় বিমানটিতে যান্ত্রিক ত্রুটি দেখা দেয়। সেটি দ্রুত মেরামত করা সম্ভব হয়নি। আরও উদ্বেগজনক বিষয় হল, তুরস্কের যে বিমানবন্দরে বিমানটি অবতরণ করে, সেটি বড় বিমান পরিচালনার জন্য উপযুক্ত নয়। যাত্রীদের অভিযোগ, তাঁরা সেখানে অত্যন্ত খারাপ পরিস্থিতির শিকার হচ্ছেন। নেই পর্যাপ্ত খাবার, নেই পানীয় জল, বিশ্রামের জায়গারও অভাব বিস্তর।

আরও পড়ুন: কিছুক্ষণের জন্য মহাকাশে বেড়াতে যাচ্ছেন ছয় কৃতী মহিলা

বিমানের একজন যাত্রী সংবাদমাধ্যমকে বলেন, “আমরা প্রায় ১৮ ঘণ্টা ধরে এখানে আটকে আছি। কারও সঙ্গে যোগাযোগ করা যাচ্ছে না। পর্যাপ্ত খাবার-পানীয়ের অভাব, বিশ্রামের জায়গারও সংকট রয়েছে। ছোট বাচ্চা ও বয়স্কদের জন্য পরিস্থিতি আরও কষ্টকর হয়ে উঠছে।” এই ঘটনার জেরে যাত্রীদের মধ্যে ক্ষোভ বাড়ছে।

যাত্রীদের এই দুর্দশা দূর করতে মহারাষ্ট্র সরকার একাধিক পদক্ষেপ নিয়েছে। এক যাত্রী সমাজমাধ্যমে জানিয়েছেন, মহারাষ্ট্রের মুখ্যমন্ত্রী দেবেন্দ্র ফডণবিশ তাঁদের উদ্ধারের আশ্বাস দিয়েছেন। ভারতের অসামরিক বিমান পরিবহণ মন্ত্রক পরিস্থিতি সামাল দিতে একজন নোডাল অফিসার নিয়োগ করেছে। তবে কবে নাগাদ বিমানটি আবার মুম্বইয়ের উদ্দেশ্যে রওনা দেবে, সে বিষয়ে এখনও কোনও নিশ্চয়তা মেলেনি।

দেখুন আরও খবর:

The post মাঝপথে জরুরি ল্যান্ডিং! তুরস্কে আটকে ২০০-র বেশি ভারতীয় appeared first on KolkataTV.